
Na kojem mjestu u Kur'anu se nalazi zabrana vrijeđanja drugih religija, svetinja?


* 
* 
* 
* 
* 
* 
* 

 

GDJE JE U KUR'ANAU SPOMENUTA ZABRANA VRIJEĐANJA TUĐIH SVETINJA?
===============================================================

 

U 108. ajetu sure El-En’am, Uzvišeni veli:


وَلَا تَسُبُّوا الَّذِينَ يَدْعُونَ مِنْ دُونِ اللَّهِ فَيَسُبُّوا اللَّهَ عَدْوًا بِغَيْرِ عِلْمٍ


„Ne grdite one kojima se oni, pored Allaha, klanjaju, da ne bi i oni nepravedno i ne misleći šta govore Allaha grdili…“


Rekao je imam Taberi: „ Allah Uzvišeni je Poslaniku, sallallahu alejhi ve selleme, i vjernicima kazao: Nemojte vrijeđati one kojima se mnogobošci klanjaju, pa da oni ne bi nesvjesno vrijeđali vašeg Gospodara, kao što se prenosi od Ibn Abbasa da su mnogobošci kazali:O Muhammede, ili ćete prestati omalovažavati naša božanstva ili ćemo i mi početi omalovažavati tvoga Gospodara. Nakon toga toga im je Allah zabranio vrijeđanje kipova .“


Od Katade se prenosi da su muslimani vrijeđali kipove i božanstva nevjernika , a oni su im uzvraćali, pa im je zabranjeno da budu uzrok vrijeđanja Allaha.


(Tefsiru-Taberi 12/33-34)


Rekao je imam Kurtubi: ”Allah zabranio vrijeđanje kipova i božanstava koje nevjernici obožavaju jer je znao da će tim postupkom oni samo se još više okrenuti od Islama i još više će ga vrijeđati.“


Dalje nastavlja Kurtubi: “Ovaj propis još traje, jer kada god postoji bojazan da nevjernici vrijeđaju Islam i Poslanika, sallallahu alejhi ve selleme, zabranjeno je muslimanima da vrijeđaju njihove svetinje kao što su krst, vjera i objekti gdje ispoljavaju svoju vjeru. U ovom ajetu je dokaz obaveznosti spriječavanja i napuštanja svega što vodi ka zlu .“


(El-Džami'u li ahkami-l-Kur'an, 7/61)


Preveo:Senad Muhić


Preuzeto sa stranice subuluselam.wordpress.com koju uređuje prof. Senad Muhić


